Man by Kaapstad-vulstasie doodgeskietDie man se liggaam is met ‘n foeliekombers bedek Foto: Natalie Malgas, @ewnreporter, Twitter ŉ Man in sy 20’s is Saterdagmiddag by ŉ bekende vulstasie in Oranjestraat in Kaapstad doodgeskiet. “Die man is glo tydens ŉ vermeende woordewisseling doodgeskiet,” het lt.kol. André Traut, woordvoerder van die polisie, aan Maroela Media bevestig. Die verdagte, ŉ 48-jarige veiligheidswag, is in hegtenis geneem en word aangehou op aanklag van moord. “Die omstandighede rondom die voorval word ondersoek,” het Traut bygevoeg. Ooggetuies het aan Eyewitness News gesê die man is drie of vier keer geskiet. Die verdagte sal na verwagting Maandag in die Kaapstadse landdroshof verskyn. Die toneel by die Engen-garage in Oranjestraat, Kaapstad Foto: Natalie Malgas, @ewnreporter (Twitter)